Мәрхүм Ишмырҙа ағайға ла хосписты асып эште яйға һалып ебәреүе еңел булманы. Ниндәй дәрәжәле, абруйлы кеше булһа ла төрлө инстанция, министрлыҡ тупһаһын әҙ тапаманы. Уға берәү ҙә: “Мә, Ишмырҙа!” – тип батмус менән хосписты алып килеп ҡулына тоттормаған. Күпме ыҙаланы, аҙна һайын йә Асҡарға, йә Өфөгә юллана торғайны. Ауырыуға һалышып, ваҡытһыҙ үлеп китеүенә шул да сәбәпсе булғандыр. Һиҙгән кеүек үҙенә алмашсы эҙләне ул, Фәриҙәнең мединститутты уҡып бөткәнен түҙемһеҙлек менән көттө. Иншалла, ул Иштимер ағайҙың эшен уңышлы дауам итә.